Translate the text from Welsh to English.



 
Mae'r Dirprwy Weinidog a'r Prif Chwip, Jane Hutt, ynghyd â Phrif Swyddog Gweithredol New Pathways, Jackie Stamp a Phrif Gwnstabl Heddlu Gwent, Pam Kelly yn dod ynghyd i bwysleisio pwysigrwydd taflu goleuni ar drais rhywiol a grymuso dioddefwyr i geisio cymorth yn ystod Wythnos Ymwybyddiaeth Trais Rhywiol 2021\.


Mae Llywodraeth Cymru yn parhau i weithio gyda sefydliadau partner fel New Pathways, gwasanaeth cwnsela ac eiriolaeth mwyaf Cymru i fenywod, dynion, plant a phobl ifanc sydd wedi dioddef trais neu gam\-drin rhywiol, i dynnu sylw at y neges bwysig y bydd cymorth yno bob amser i ddioddefwyr trais rhywiol.


Dywedodd y Dirprwy Weinidog a'r Prif Chwip Jane Hutt:



> Yn anffodus, rydyn ni i gyd yn gwybod bod trais a cham\-drin rhywiol yn effeithio ar bob cymuned ledled ein gwlad. Dyna’r gwirionedd llwm ac erchyll, ond rydyn ni’n gwybod hefyd, er mwyn mynd i'r afael â'r broblem, bod rhaid taflu goleuni arno, codi ymwybyddiaeth ohono a sicrhau ein bod yn grymuso dioddefwyr i ofyn am gymorth a chefnogaeth.
> 
> 
> Rwy'n hynod falch ein bod ni, ynghyd â’n sefydliadau partner, wedi lansio ein hymgyrch 'Byw Heb Ofn', gwasanaeth 24 awr am ddim sy'n rhoi cymorth a chefnogaeth i ddioddefwyr a goroeswyr trais rhywiol a cham\-drin domestig.
> 
> 
> Mae ein neges i ddioddefwyr a goroeswyr ledled Cymru yn parhau i fod yn glir; rydyn ni yma i'ch cefnogi, ble bynnag a sut bynnag bydd angen.


Dywedodd Jackie Stamp, Prif Swyddog Gweithredol New Pathways:



> Yn anffodus, mae cywilydd a stigma yn atal y mwyafrif llethol o bobl rhag siarad am drais a cham\-drin rhywiol, a phan fyddan nhw'n gwneud hynny, maen nhw'n aml yn cael eu barnu neu ddim yn cael eu credu.
> 
> 
> Yn ystod y flwyddyn ddiwethaf, mae'r galw am ein gwasanaethau cwnsela, eiriolaeth a hyfforddiant wedi cynyddu'n ddramatig. Fe wnaethom ni ddarparu dros 4000 o gyrsiau hyfforddi y llynedd ac ar hyn o bryd, rydyn ni’n darparu dros 500 o sesiynau cwnsela personol bob wythnos a gwasanaethau eirioli i 638 o unigolion o bob oed ac o bob cefndir.
> 
> 
> Dyna pam ei bod mor bwysig creu cymdeithas a datblygu systemau sy'n annog pobl i ddod ymlaen a chael yr help sydd ei angen arnyn nhw.


Wrth dynnu sylw at bwysigrwydd rhoi gwybod i’r heddlu am drais rhywiol, dywedodd Prif Gwnstabl Heddlu Gwent, Pam Kelly:



> Ein neges i ddioddefwyr yn ystod Wythnos Ymwybyddiaeth Trais Rhywiol, ac yn wir bob wythnos, yw peidiwch â dioddef yn dawel. Rhowch wybod i'r heddlu, byddwn yno i chi pan fyddwch yn gofyn am help ac yn sicrhau eich bod yn ddiogel.
> 
> 
> Rwy'n gwybod y gall fod yn anodd dod ymlaen i roi gwybod am eich profiadau, yn enwedig yn ystod y cyfnod hwn gyda rheoliadau Covid\-19 ar waith, ond rwy’ am sicrhau unrhyw un sy'n ystyried gwneud hynny bod ystod eang o gymorth ar gael, nid yn unig gan yr heddlu ond gan asiantaethau partner. Mae Heddlu Gwent yn cymryd pob adroddiad o drais rhywiol o ddifrif a byddwn yn ymchwilio ac yn rhoi cymorth i unrhyw un yr effeithiwyd arno.
> 
> 
> Rydyn ni’n cydnabod nad yw’r cartref yn lle diogel i rai. Peidiwch â phoeni am y cyfyngiadau ar symud – gofynnwch am help os ydych chi mewn perygl. Rwy’n annog unrhyw un sydd wedi profi trais rhywiol i geisio cael cymorth a rhoi gwybod i ni drwy ffonio 101 neu 999 mewn argyfwng.


Ychwanegodd Jane Hutt:



> Bob dydd, rydyn ni’n chwilio'n barhaus am ffyrdd newydd ac arloesol o drosglwyddo’r neges bod gwybodaeth, cymorth a chefnogaeth ar gael i ddioddefwyr trais rhywiol a cham\-drin domestig. Dyna pam rydyn ni’n gweithio'n agos gyda llu o sefydliadau partner a'r Heddlu ac rwy'n wirioneddol ddiolchgar am bopeth maen nhw’n ei wneud.
> 
> 
> I holl ddioddefwyr a goroeswyr trais a cham\-drin rhywiol, rydyn ni’n ailadrodd y neges, rydyn ni ar gael i'ch cefnogi, ble bynnag a sut bynnag y mae angen.







Translation:


 
Deputy Minster and Chief Whip Jane Hutt, along with New Pathways CEO Jackie Stamp and Chief Constable Pam Kelly of Gwent Police, unite to reinforce the importance of shining a light on sexual violence and empowering victims to seek support for Sexual Violence Awareness Week 2021\.


The Welsh Government continues to work with partner organisations to highlight the important message that support will always be there for victims of sexual violence.


Deputy Minister and Chief Whip Jane Hutt stated:



> Unfortunately, we all know that sexual violence and abuse affects every community across our country. It’s a stark and horrid reality, but we also know, that in order to combat the problem, we must shine a light on it, raise awareness of it and ensure that we empower victims to seek help and support.
> 
> 
> I’m immensely proud that, we have the ‘Live Fear Free’ service, a free 24 hour helpline that provides help and support to victims and survivors of sexual violence and domestic abuse.
> 
> 
> Our continued message to victims and survivors across Wales is clear; we are here to support you, wherever and however you need it.


Jackie Stamp, CEO of New Pathways stated:



> Sadly, shame and stigma prevent the vast majority of people from speaking up about rape and sexual abuse and when they do, they are often met with judgement or are not believed.
> 
> 
> This past year, demand for our counselling, advocacy and training services has increased dramatically. We delivered over 4000 training courses last year and currently, we provide over 500 personal counselling sessions each week and advocacy services to 638 individuals of all ages and from all backgrounds.
> 
> 
> That’s why it’s so important to create a society and develop systems that encourage people to come forward and get the help they need.


Highlighting the importance of reporting sexual violence, Chief Constable Pam Kelly of Gwent Police said:



> Our message during Sexual Violence Awareness Week and every week to victims of sexual violence is please do not suffer in silence. Please report it to police, we will be there for you when you ask for help and make sure that you’re safe.
> 
> 
> I know it can be difficult to come forward to report your experiences, particularly during this time with Covid\-19 regulations in place, but I want to reassure anyone considering doing so that there is a whole range of support out there, not only from the police but from partner agencies. Gwent Police takes all reports of sexual violence seriously and we will investigate and provide support to anyone who has been affected.
> 
> 
> We recognise that for some, home will not be a safe place. Don’t worry about the restrictions on movement – seek help if you’re in danger. I would urge anyone who has experienced sexual violence to seek support and report it to us via 101 or 999 in an emergency.


Jane Hutt concluded:



> Each day, we’re continually looking for new and innovative ways to ensure the information, help and support for victims of sexual violence and domestic abuse is heard, that’s why we’re working closely with a multitude of partner organisations and the Police and I’m genuinely grateful for everything they do.
> 
> 
> To all the victims and survivors of sexual violence and abuse, we reiterate the message, we are here to support you, wherever and however you need it.